text: De er unge og de er bare dygtige
  13 juli 2015 kl. 18.55
  De er fremragende til at betjene gæster, til at reparere biler, til at male, til at snedkere. De skal de bevise i Brasilien.
  Her afvikles nemlig VM i Skills for unge under 22.
  Danmark er repræsenteret med 19 unge, der alle er mestre på deres felt.
  Fire er fra det sydlige Jylland.
  Det er Puk Maria Søndergaard Mortensen, der har vundet DM for tjenere. Hun arbejder på restaurant Tree Top på Hotel Munkebjerg i Vejle - og hun vil læse videre til vintjener.
  Og det er Jesper Stie Sørensen, der har vundet DM for automekanikere. Han er mekaniker hos Peugeot i Give, og træner hjemme med en motor og en gearkasse.
  Så er der Marco Brems, der har vundet DM for malere. Til daglig arbejder han hos A-Z maleren i Hedensted. Lige nu træner han i maling af en dør med udskæringer med den højeste glansfaktor, så man skal kunne spejle sig i døren.
  Endelig er der Thomas Vilain Rørvang, der har vundet DM for møbelsnedkere. Han er iværksætter og har allerede startet sin egen virksomhed med fire medarbejdere.
  Mesterskaberne afvikles mellem den 11. og den 16. august.
  